

Moški iz Martinje vasi je minometno mino iz druge svetovne vojne demontiral z varilnim aparatom. Varil je nosilec vžigalnika mine, kar je povzročilo eksplozijo, so sporočili s Policijske uprave Novo mesto.

Kovinski delci so ga tako poškodovali, da je na kraju nesreče umrl.

Moški je po ugotovitvah kriminalistov sicer zbiral orožje iz obdobja druge svetovne vojne.

Kriminalistom so pri delu pomagali tudi bombni tehniki specialne enote policije. Ti so zavarovali dele neeksplodiranih sredstev, ki so lahko še vedno nevarni. Na primernem kraju so eksplozivno telo uničili, so še sporočili s Policijske uprave Novo mesto.